29.10.2009 Den Europæiske Unions Tidende L 282/15 DIREKTIVER KOMMISSIONENS DIREKTIV 2009/134/EF af 28. oktober 2009 om ændring af Rådets direktiv 76/768/EØF om kosmetiske midler med henblik på tilpasning af bilag III til den tekniske udvikling (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler (?), særlig artikel 8, stk. 2, efter høring af Den Videnskabelige Komité for Forbrugersik- kerhed, og ud fra følgende betragtninger: (1), Den Videnskabelige Komité for Forbrugsvarer, der har skiftet navn til Den Videnskabelige Komité for Forbruger- sikkerhed (?), konkluderede i et memorandum om hårfar- vestoffer og disses  hudsensibiliserende  egenskaber (»Memorandum on hair dye substances and their skin sensitizing  properties«), der blev offentliggjort den 29. marts 2007, at kontaktallergier forårsaget af hårfarv- ningsmidler er et stadig voksende sundhedsproblem for forbrugerne og samfundet, og at hårfarvningsmidler ofte fremkalder akut og alvorlig eksem hos den enkelte. En person, der er blevet sensibiliseret for et hårfarvestof i hårfarvningsmidler kan med tiden udvikle hudallergier over for det pågældende stof. (2) — For at give forbrugeren bedre oplysninger om de mulige skadelige virkninger af hårfarvning og for at mindske risikoen for sensibilisering over for hårfarvningsmidler blandt forbrugerne bør der trykkes supplerende advarsler på mærkningen af oxidative hårfarvningsmidler og visse ikke-oxidative hårfarvningsmidler, der indeholder stærkt og yderst sensibiliserende stoffer. De anvendelsesbetin- gelser og advarsler, der er obligatoriske for de forskellige hårfarvestoffer, og som fremgår af kolonne »f« i bilag III til direktiv 76/768/EØE, bør derfor ændres. (1) EFT L 262 af 27.9.1976, s. 169. () Komitéens navn blev ændret ved Kommissionens afgørelse 2008/721/EF (EUT L 241 af 10.9.2008, s. 21). (3) — Direktiv 76/768/EØF bør derfor ændres i overensstem- melse hermed. (4) — Foranstaltningerne i dette direktiv er i overensstemmelse med udtalelse fra Det Stående Udvalg for Kosmetiske Produkter — UDSTEDT FØLGENDE DIREKTIV: Artikel 1 Bilag III til direktiv 76/768/EØF ændres som angivet i bilaget til nærværende direktiv. Artikel 2 1. Medlemsstaterne vedtager og offentliggør senest den 1. maj 2010 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenlig- ningstabel, som viser sammenhængen mellem de pågældende bestemmelser og dette direktiv. Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fast- sættes af medlemsstaterne. 2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv. Artikel 3 Medlemsstaterne træffer alle foranstaltninger, der er nødvendige for at sikre, at kosmetiske midler, der ikke er i overensstem- melse med nærværende direktiv, ikke bringes i omsætning af fabrikanter eller importører, der er etableret i Fællesskabet, efter den 1. november 2011. Medlemsstaterne træffer alle foranstaltninger, der er nødvendige for at sikre, at kosmetiske midler, der ikke er i overensstem- melse med nærværende direktiv, ikke sælges eller overdrages til den endelige forbruger i Fællesskabet efter den 1. november 2012.